Զոլոտովի դիմումը ինտերնետ խողովակով իրականացնելով, մոսկովյան վերնախավը նկատի ուներ Հայ հեղափոխության կորիզը կազմած 15-25 տարիքային շերտը: Առցանց արձագանքը, սակայն, հեգնանքի աննկարագրելի փառատոնի է վերածվել: «Ուսադրավոր քեռու» կիսաքրեական-կիսագրական գռեհկաբանությունը թարգմանվել է մաքուր քրեականի ու ոսկեղենիկ պոեզիայի՝ տրոհվել բազմաթիվ meme-երի եւ արժանացել ոչնչացնող ծաղրուծանակի: Զինվորական երիտասարդությունը, որ կազմում է Ռոսգվարդիայի գրոհային բռունցքը, հազիվ թե հրապուրված լինի իրենց բերանից կտրած սննդամթերքի մասին տեղեկություններով, առավելեւս՝ հնարավոր թալանի ինքնագործ փաստաբանությամբ: